Odense Adresse-Contoirs Efterretninger, 1845-08-28
Det idag til Odense ankomne Nummer af Apenrade Ugeblad omtaler følgende nye Fornærmelse, der er overgaaet de Dansksindede i Apenrade: "Da Onsdagen den 20 ds, om Eftermiddagen en Skare af unge Mænd, prydede med danske Kokarder og bærende det danske Flag foran sig droge ud til Skoven Hjelm, det sædvanlige Lyststed for Stadens Jndvaanere, droge de indi et Telt, hvis Eier heisede det danske Flag; i rolig og fredelig Munterhed henbragte de Eftermiddagen, og sang om Kong Christian, om Dannebrog og Danmarks smilende Lande. Forgiæves lød fra et andet Telt opæggende det separatistiske: "Schleswigholstein, meerumschlungen", de unge Danskere lode sig ikke forlede, men istemte med stærkere Røst en Sang til Danmarks Priis. Ligesaa lidt lode de sig irritere ved de Drillerier, der saavel førend Udmarschen som senere ikke bleve forglemte. Hen paa Aftenen drog den muntre Skare, c. 40 Mand, med deres Flag atter ind i Byen og ned paa Skibsbroen, hvor Flaget blev sammenfoldet, og hvor de skiltes ad, glade over at have havt en fornøielig Eftermiddag, hvor det danske Hjerte kunde give sine Følelser frit Løb. Man betænke, hvor let kunde ikke et saa faktisk Beviis paa Danskhedens Tilværelse her, naar den hengik ustraffet, ved den herskende Stemning give Anledning til en alvorligere Manifestation og Selvbevidsthed, der vilde fremstille det tydskeschleswigholsteinske Væsen i dets hele uhyggelige og hielpeløse Nøgenhed og Tomhed. En saadan Ulykke maatte forebygges, hvad Midler der ogsaa skulde anvendes, og intet af alle har vistnok syntes mere passende, end at statuere et Exempel paa de Forvovne, der uforsagte bare det danske Flag omkring i den danske Stad. Skibsbygmester Andersen blev derforhaardeligen. tilsat, og maatte, nødigen eller ikke, strax afskedige de tre Mand, der fra hans Værft havde deeltaget i Toget. Af de Afskedigede selv have vi hørt, at det skal især være Hr. Agent Bruhn, der ved at anvende hele sin Jndflydelse fremkaldte dette Resultat. Denne Mand har hidtil søgt at vedligeholde en streng Neutralitet i Nutidens politiske og nationale Stridigheder, og det er derfor saameget beklageligere her at see ham optræde i Forbund med Schleswigholsteinerne. Jkke nok med at have faaet de tre Mand fordrevne fra Hr. Andersens Værft, skal han gjentagende og i Forening med flere, ogsaa have opfordret den anden Skibsbygmester, Hr. M. Michelsen, til at afskedige de af hans Folk der vare med i Hjelm. Det glæder os at kunne tilføie, at M. Michelsen og den vakkre Capt. Hjersing, for hvem han bygger et Fartøi, standhaftig have tilbageviist en saa ubegrundet og ubeføiet Anmodning. Vor tredie Bygmester, Hr. J. Paulsen, har vistnok i sit eget Sindelag havt tilstrækkelig Opfordring til at sætte de tre af hans Folk, der deeltoge i det danske Tog, ud af Arbeide. Efterat paa denne Maade Skibsværfterne vare blevne muligst "gesaubert, rettede den nordalbingiske Phalaur sit Angreb mod de Haandværksmestere, hvis Svende havde sluttet sig til Toget. Som vi erfare, have adskillige Mestere afskediget disse forfærdelige Svende, da visse Herrer, hvilke vi gjerne kunde navngive, ellers truede med at ville fradrage dem deres og Andres Søgning.